Source: http://rovaniemi.cloudnc.fi/fi-FI/Toimielimet/Tarkastuslautakunta/Kokous_27112019/Lapin_koulutuskuntayhtymaan_tutustuminen(84242)
Timestamp: 2020-01-19 14:28:11+00:00
Document Index: 21355590

Matched Legal Cases: ['§ 132', '§ 400', '§ 126', '§ 127', '§ 128', '§ 129', '§ 130', '§ 131', '§ 133', '§ 134', '§ 135', '§ 136', '§ 137', '§ 138']

Lapin koulutuskuntayhtymään tutustuminen | Rovaniemi
Lapin koulutuskuntayhtymään tutustuminen
Tarkastuslautakunta, kokous 27.11.2019
§ 132 Lapin koulutuskuntayhtymään tutustuminen
Rovaniemen kaupungin tarkastuslautakunta on pitänyt säännönmukaisia kokouksiaan kaupungin omien kokoustilojen ulkopuolella. Tällöin lautakunnalla on ollut mahdollista saada arviointia edistävää tietoa, sekä käsityksiä eri organisaatioiden toiminnasta. Tarkastuslautakunnan marraskuun kokous järjestetään Lapin koulutuskuntayhtymän ylläpitämän Lapin koulutuskeskus Redun tiloissa.
Lapin koulutuskuntayhtymän jäsenkuntia ovat Rovaniemen kaupungin ohella Kemijärvi, Kittilä, Ranua, Kolari ja Sodankylä. Rovaniemi on 65% osuudellaan koulutuskuntayhtymän suurin omistaja. Vastaavalta 65% osuudeltaan koulutuskuntayhtymä luetaan kaupungin konsernilaskelmiin.
Rovaniemen kaupunginvaltuusto hyväksyi 12.11.2018 vuoden 2019 talousarvion ja siinä paitsi peruskunta Rovaniemeä, myös sen konserniyhteisöjä koskevat toiminnalliset ja taloudelliset tavoitteet. Koulutuskuntayhtymä/Redun osalta tavoitteet esitetään 2019 talousarviossa s.117-118. Redu mainitaan myös uimahallihankkeen yhteydessä (s. 92). Redu tulisi käyttämään uimahallia koulutuskäytössä myöhemmin laadittavan sopimuksen mukaisesti. Valtuusto päätti vuoden 2020 talousarviokäsittelyn yhteydessä 11.11.2019, että uimahallihanke käynnistyisi vuonna 2022.
Kaupunginhallitus on 18.11.2019 § 400 vielä antanut lausunnon Rovaniemen koulutuskuntayhtymän rakentamis- ja investointiohjelmasta. Kuten esittelytekstistä ilmenee, kaupungin ja kuntayhtymän yhteisesti ratkaistavat kiinteistöasiat eivät liity yksinomaan uimahallihankkeeseen vaan myös mm. opetuskäytössä oleviin kiinteistöihin.
Tarkastuslautakunta on pyytänyt kuntayhtymän johtaja Saija Niemelä-Penttiä esittelemään lautakunnalle koulutuskuntayhtymän sekä koulutuskeskus Redun toimintaa ja taloutta.
Tarkastuslautakunta merkitsee tiedoksi kaupunginvaltuuston asettamat tavoitteet kaupunkikonserniin luettavalle Lapin koulutuskuntayhtymälle.
Lautakunta kuulee koulutuskuntayhtymän johtaja Saija Niemelä-Pentin esityksen koulutuskuntayhtymän sekä koulutuskeskus Redun toiminnasta ja taloudesta.
Hallintosäännön §:n 143, 5 mom. mukaan "toimielin voi erityisestä syystä päättää, että asia käsitellään puheenjohtajan selostuksen pohjalta ilman viranhaltijan esittelyä." Tarkastuslautakunta päätti, että asia käsitellään puheenjohtajan selostuksen pohjalta.
Tarkastuslautakunta merkitsi tiedoksi kaupunginvaltuuston asettamat tavoitteet Lapin koulutuskuntayhtymälle.
Lautakunta kuuli koulutuskuntayhtymän johtajaa Saija Niemelä-Pentti esityksen koulutuskuntayhtymän sekä koulutuskeskus Redun toiminnasta ja taloudesta. Lautakunta merkitsi esityksen tiedoksi.
Saija Niemelä-Pentti saapui paikalle tämän pykälän käsittelyn alussa kello 14:30 ja poistui tämän pykälän käsittelyn jälkeen kello 15:09.
Tarkastuslautakunta piti tauon tämän pykälän käsittelyn jälkeen kello 15:10-15:22.
§ 126 Kokoukseen osallistujat
§ 127 Kokouksen laillisuus ja päätösvaltaisuus
§ 128 Pöytäkirjan tarkastus
§ 129 Työjärjestyksen hyväksyminen
§ 130 Ajankohtaiset asiat
§ 131 Ilmoitusasiat 11/2019
§ 133 Sote- uudistukseen valmistautuminen
§ 134 Tarkastuslautakunnan lausunto hallintosääntöluonnoksesta
§ 135 Investointi ja rahoitus kaupungin oman taseen ulkopuolelta
§ 136 Kaupungin elinvoima ja kaupungin edunvalvonta
§ 137 Jäsenten suorittama toimielinseuranta 1.6.-15.10.2019
§ 138 Kokouksen päättäminen